**,**

**(ร่าง)**

**ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ**

**เรื่อง หลักเกณฑ์และวิธีการอนุญาตให้ผลิต นำเข้า จำหน่าย หรือมีไว้เพื่อจำหน่ายหรือรับติดตั้ง**

**เครื่องรับเครื่องมือหรืออุปกรณ์สำหรับใช้รับหรือแปลงสัญญาณในการรับรายการ**

**ของกิจการกระจายเสียงหรือกิจการโทรทัศน์แบบบอกรับเป็นสมาชิก**

**พ.ศ. ๒๕๕๕ (ฉบับที่ ๒)**

โดยที่เป็นการสมควรแก้ไขปรับปรุงประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง หลักเกณฑ์และวิธีการอนุญาตให้ผลิต นำเข้า จำหน่าย หรือมีไว้
เพื่อจำหน่ายหรือรับติดตั้ง เครื่องรับ เครื่องมือ หรืออุปกรณ์สำหรับใช้รับหรือแปลงสัญญาณในการรับรายการของกิจการกระจายเสียงหรือกิจการโทรทัศน์แบบบอกรับเป็นสมาชิก พ.ศ. ๒๕๕๕ ลงวันที่ ๒ ตุลาคม ๒๕๕๕
ให้มีความเหมาะสมกับสภาพเศรษฐกิจและการกำกับดูแลการประกอบกิจการกระจายเสียงและ
กิจการโทรทัศน์ในปัจจุบัน

อาศัยอำนาจตามความในมาตรา ๒๗ (๔) แห่งพระราชบัญญัติองค์กรจัดสรรคลื่นความถี่
และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ ซึ่งแก้ไขเพิ่มเติมโดยพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง
วิทยุโทรทัศน์ และกิจการโทรคมนาคม (ฉบับที่ ๒) พ.ศ. ๒๕๖๐ มาตรา ๒๗ (๖) และ (๒๔) ประกอบกับ
มาตรา ๘๑ วรรคสอง แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ จึงออกประกาศไว้ ดังต่อไปนี้

ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๒ ให้ยกเลิกความในข้อ ๑๐ ของประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง หลักเกณฑ์และวิธีการอนุญาตให้ผลิต นำเข้า จำหน่ายหรือมีไว้เพื่อจำหน่ายหรือรับติดตั้งเครื่องรับ เครื่องมือ หรืออุปกรณ์ที่สามารถใช้รับหรือแปลงสัญญาณในการรับรายการของกิจการกระจายเสียงหรือกิจการโทรทัศน์แบบบอกรับเป็นสมาชิก พ.ศ. ๒๕๕๕ และให้ใช้ความต่อไปนี้แทน

 “ข้อ ๑๐ การพิจารณาอนุญาตให้ผลิต นำเข้า จำหน่ายหรือมีไว้เพื่อจำหน่ายหรือรับติดตั้งแล้วแต่กรณี หากเครื่องรับเครื่องมือหรืออุปกรณ์ที่ขออนุญาตนั้นเป็นเครื่องวิทยุคมนาคมด้วย ในกรณีที่คณะกรรมการพิจารณาแล้วเห็นสมควรอนุญาตตามคำขอ ให้เจ้าพนักงานผู้ออกใบอนุญาตตามกฎหมายว่าด้วย

 - ๒ -

วิทยุคมนาคมออกใบอนุญาตทำ นำเข้า ค้าหรือมีซึ่งเครื่องวิทยุคมนาคมแล้วแต่กรณี ให้กับผู้ขอรับอนุญาต
ในคราวเดียวกัน โดยให้ถือว่าผู้ขอรับอนุญาตชำระค่าธรรมเนียมใบอนุญาตวิทยุคมนาคมดังกล่าวตามกฎหมาย
ว่าด้วยวิทยุคมนาคมแล้ว”

ข้อ ๓ ให้ยกเลิกความในข้อ ๑๓ ของประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง หลักเกณฑ์และวิธีการอนุญาตให้ผลิต นำเข้า จำหน่ายหรือมีไว้
เพื่อจำหน่ายหรือรับติดตั้งเครื่องรับ เครื่องมือ หรืออุปกรณ์ที่สามารถใช้รับหรือแปลงสัญญาณในการ
รับรายการของกิจการกระจายเสียงหรือกิจการโทรทัศน์แบบบอกรับเป็นสมาชิก พ.ศ. ๒๕๕๕ และให้ใช้
ความต่อไปนี้แทน

“ข้อ ๑๓ ให้ผู้ได้รับอนุญาตตามประกาศนี้ ชำระค่าธรรมเนียม ดังนี้

 (๑) การอนุญาตให้ผลิตหรือนำเข้า คราวละ ๑.- บาทต่อเครื่อง

 (๒) การอนุญาตให้จำหน่าย คราวละ ๓๐๐.- บาท

 (๓) การอนุญาตให้มีไว้เพื่อจำหน่ายหรือมีไว้เพื่อรับติดตั้ง

 แล้วแต่กรณีคราวละ ๓๐๐.- บาท

 (๔) ใบแทนการอนุญาต ฉบับละ ๑๐๐.- บาท”

ประกาศ ณ วันที่ เดือน ธันวาคม พ.ศ. ๒๕๖๑

 พลเอก

 (สุกิจ ขมะสุนทร)

 กรรมการกิจการกระจายเสียง กิจการโทรทัศน์

 และกิจการโทรคมนาคมแห่งชาติ

 ทำหน้าที่ประธานกรรมการกิจการกระจายเสียง

 กิจการโทรทัศน์ และกิจการโทรคมนาคมแห่งชาติ